প্রেসক্লাবের সামনে মানববন্ধন: জড়ো হচ্ছেন বিএনপি কর্মী ও স্বজনেরা
আন্তর্জাতিক মানবাধিকার দিবস উপলক্ষে মানববন্ধনে অংশ নিতে আজ রোববার সকাল ৯টা থেকে রাজধানীর জাতীয় প্রেসক্লাবের সামনে জড়ো হয়েছেন বিএনপি নেতাকর্মী ও পরিবারের সদস্যরা।
আয়োজকদের ঘোষণা অনুযায়ী সকাল ১১টা থেকে মানববন্ধন কর্মসূচি শুরু হওয়ার কথা।
কর্মসূচিকে সামনে রেখে জাতীয় প্রেসক্লাবের সামনে বিক্ষোভকারীদের বিভিন্ন স্লোগান দিতে দেখা যায়।
দলীয় সমর্থকদের বিরুদ্ধে মানবাধিকার লঙ্ঘনের অভিযোগের প্রতি দৃষ্টি আকর্ষণ করতে বিএনপির পক্ষ থেকে এই মানববন্ধন আয়োজন করা হয়েছে।
এসময় অংশগ্রহণকারীদের হাতে বিভিন্ন প্ল্যাকার্ড এবং আটক, গুম ও বিচারবহির্ভূত হত্যাকাণ্ডের শিকার আত্মীয়দের ছবি বহন করতে দেখা যায়।
বিক্ষোভে অংশ নেওয়া মজনু মৃধা বলেন, 'আমি আমার ছেলের মুক্তি চাই।'
মৃধা জানান, তার ছেলে আরিফ হোসেন মিঠুকে গত ৪ নভেম্বর ডেমরা থানা পুলিশ গ্রেপ্তার করে নিয়ে যায়।
এদিকে এই বিক্ষোভ কর্মসূচি ঘিরে প্রেসক্লাব এলাকায় বিপুল সংখ্যক আইনশৃঙ্খলা রক্ষাকারী বাহিনী মোতায়েন করা হয়েছে।
গতকাল বিএনপির সিনিয়র যুগ্ম মহাসচিব রুহুল কবির রিজভী বলেছেন, গুম, হত্যা ও বিএনপির নেতাদের বিরুদ্ধে মিথ্যা অভিযোগের প্রতিবাদে তাদের পরিবারের সদস্যরা মানববন্ধনে অংশ নেবে।

আন্তর্জাতিক মানবাধিকার দিবস উপলক্ষে মানববন্ধনে অংশ নিতে আজ রোববার সকাল ৯টা থেকে রাজধানীর জাতীয় প্রেসক্লাবের সামনে জড়ো হয়েছেন বিএনপি নেতাকর্মী ও পরিবারের সদস্যরা।